**Noapte**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atât de-aproape ești de mine

Privirea ta mi-e noapte-adâncă-

O rătăcire-a mea ce pierde

Eternitatea preumblândă…

În mine caut răsuflarea-ți,

Care obrazu-mi încălzește

Spulber cu-n cer de valuri

Marea ce-n tumultu-i se risipește…

De rădăcini pe veci purtată-

O sev-ascunsă ne hrănește

În ochiul ei care dilată

Celula noastră de poveste…

Ce tainic ni se-arată totul

Iar tu mă prinzi ușor de mână

Privirea ta mi-e noapte-adâncă-

Iar eu sunt raza ta de lună…